Diari Oficial de la Generalitat Valenciana


Sumari del DOGV 5145, del 29-11-2005 (2005/13454)

RESOLUCIÓ de 28 de novembre de 2005, del secretari autonòmic d'Administracions Públiques, per la qual es disposa la correcció de la publicació de l'Orde de 21 de novembre de 2005, del conseller de Justícia, Interior i Administracions Públiques, per la qual convoca el fons d'ajudes socials per al personal laboral de l'administració del Consell de la Generalitat Valenciana i es dicten les normes per a la seua distribució.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5145

Data del DOGV
:   29-11-2005

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2005/13213


Data del document
:   28-11-2005

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Correcció d'errades

 Descriptors 

:   * suport econòmic
    * funció pública
    * funcionari
    * ajuda social

RESOLUCIÓ de 28 de novembre de 2005, del secretari autonòmic d'Administracions Públiques, per la qual es disposa la correcció de la publicació de l'Orde de 21 de novembre de 2005, del conseller de Justícia, Interior i Administracions Públiques, per la qual convoca el fons d'ajudes socials per al personal laboral de l'administració del Consell de la Generalitat Valenciana i es dicten les normes per a la seua distribució. [2005/X13229]
  
Vist que en el Diari Oficial de la Generalitat Valenciana número 5.144, de 28 de novembre de 2005, s'ha publicat l'Orde de 21 de novembre de 2005, del conseller de Justícia, Interior i Administracions Públiques, per la qual convoca el fons d'ajudes socials corresponent als anys 2000 al 2004, per al personal laboral de l'administració del Consell de la Generalitat Valenciana i es dicten les normes per a la seua distribució.
  
Atés que el text publicat no es correspon amb l'aprovat pel conseller de Justícia, Interior i Administracions Públiques a causa d'una errada en els arxius en suport informàtic.
  
De conformitat amb el que disposa l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que autoritza a les Administracions Públiques a rectificar d'ofici les errades de fet existents en els seus actes, resolc:
  
Disposar la publicació íntegra de l'Orde de 21 de novembre de 2005, del conseller de Justícia, Interior i Administracions Públiques, per la qual convoca el fons d'ajudes socials per al personal laboral de l'administració del Consell de la Generalitat Valenciana i es dicten les normes per a la seua distribució, el qual tot seguit s'inserix, i queda sense efecte la publicació efectuada en el Diari Oficial de la Generalitat Valenciana número 5.144, de 28 de novembre de 2005.
  
València, 28 de novembre de 2005.- El secretari autonòmic d'Administracions Públiques: Rafael Sanus Sellés.
  
ORDE de 21 de novembre de 2005, del conseller de Justícia, Interior i Administracions Públiques, per la qual es convoca el fons d'ajudes socials, per al personal laboral de l'administració del Consell de la Generalitat Valenciana i es dicten les normes per a la seua distribució.
  
De conformitat amb els criteris continguts en l'acord de la Comissió d'Interpretació, Vigilància i Estudi del II Conveni Col·lectiu (CIVE), subscrit entre l'administració del Govern de la Generalitat i les organitzacions sindicals UGT-PV i CCOO-PV, en data 30 de setembre de 2005, sobre els fons d'ajudes socials dels anys 2000, 2001, 2002, 2003, 2004 i 2005 i següents, publicat en el Diari Oficial de la Generalitat Valenciana, de 24 d'octubre de 2005, per Resolució de 5 d'octubre de 2005, de la Direcció General de Treball i Salut Laboral, és procedent publicar les bases de la convocatòria i dictar les normes per a la distribució dels fons d'ajudes socials entre el personal laboral al servici de l'administració del Consell de la Generalitat Valenciana inclòs en l'àmbit d'aplicació previst en esta norma.
  
Per això,
  
ORDENE
  
Article 1. Àmbit d'aplicació
  
Tindran dret, amb la sol·licitud prèvia, a percebre la quantitat corresponent en concepte d'ajuda social tots els treballadors i treballadores de l'administració del Consell de la Generalitat Valenciana, en règim de dret laboral, tant de caràcter fix com temporal, que estiguen en actiu o en excedència voluntària, per atenció de fills o familiars, durant el període cobert per la convocatòria.
  
Article 2. Comissió del fons d'ajudes socials
  
1. La gestió i distribució dels fons serà realitzada per part de la Comissió del Fons d'Ajudes Socials (COFOSO) constituïda per dos representants proposats per cada una de les organitzacions sindicals firmants del II Conveni Col·lectiu per al personal laboral al servici de l'administració autonòmica i quatre representants de l'administració designats tots ells per resolució de la Direcció General d'Administració Autonòmica.
  
2. Correspon a la Comissió:
  
a) Rebre i estudiar les sol·licituds d'ajudes socials.
  
b) Aprovar el llistat provisional dels beneficiaris i sotmetre-ho al tràmit d'audiència en la forma prevista en l'article 4.1.
  
c) Examinar les al·legacions que, si s'escau, es produïsquen, i motivar la proposta de resolució que al respecte s'efectue.
  
d) Fixar la quantitat individualitzada, una vegada conegut el nombre de treballadores i treballadors amb dret als fons de cada any, així com el nombre de mesos treballats.
  
e) Elevar la proposta de resolució al conseller de Justícia, Interior i Administracions Públiques.
  
Article 3. Requisits, terminis i sol·licituds
  
1. Les persones interessades, a partir de l'endemà de la publicació en el Diari Oficial de la Generalitat Valenciana de la present orde, comptaran amb un termini de 10 dies hàbils per a formular la seua sol·licitud, segons el model d'instància de l'annex I.
  
2. Aquells sol·licitants que a la data d'acabament del termini de presentació d'instàncies estiguen en situació d'alta en la nòmina del personal al servici de l'administració del Consell, ompliran la instància i adjuntaran fotocòpia del DNI amb número d'identificació fiscal i percebran les ajudes que els puguen correspondre a través del compte bancari que tinguen indicat per a l'ingrés periòdic de la nòmina.
  
3. Els sol·licitants que no estiguen d'alta en la nòmina del personal al servici de l'administració del Consell, per a l'abonament de les ajudes que els siguen concedides hauran d'adjuntar al model d'instància la documentació següent:
  
a) Fitxa de manteniment de tercers, publicada en el DOGV núm. 4959, de 4 de març de 2005, pàgina 7342.
  
b) Fotocòpia acarada del DNI amb número d'identificació fiscal o del document NIF o del passaport.
  
c) Certificat bancari acreditatiu de la titularitat del compte bancari de la persona interessada, en el qual cal que conste el codi IBAN (codi internacional de compte bancari).
  
4. Les instàncies seran facilitades en les oficines públiques que es relacionen en l'annex II, les quals es podran obtindre a través de la direcció d'internet www.cjap.gva.es, Direcció General d'Administració Autonòmica, enllaços, ajudes socials laborals i en el portal del funcionari en la secció laboral, web sindical, Generalitat, ajudes socials laborals.
  
5. Les instàncies es presentaran en les oficines que es relacionen en l'annex II, en qualsevol altre punt Prop i en les oficines públiques a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Article 4. Normes generals per a la concessió de les ajudes
  
1 La comissió referida en l'article 2, a la vista de les sol·licituds rebudes, una vegada verificat el compliment dels requisits anteriorment assenyalats, posarà de manifest, mitjançant la inserció dels anuncis en els corresponents taulers de les oficines públiques que consten en l'annex II, dos llistats:
  
a) La relació de treballadors amb dret a les ajudes, en el qual constaran els períodes verificats.
  
b) La relació d'aquelles persones les dades de les quals no consten totalment o parcialment en els registres i arxius corresponents o no complisquen algun dels requisits establits en la convocatòria.
  
Es concedirà un termini de 10 dies per a al·legacions i aportació de les proves documentals necessàries, com ara nòmines, certificat de vida laboral, o un document que acredite fefaentment el període treballat.
  
2. La comissió revisarà les al·legacions i documents rebuts, i ateses les al·legacions, tant si han sigut estimades com desestimades, procedirà a realitzar els càlculs per a establir la quantia. En el cas que la prestació de servicis s'haja realitzat en períodes fraccionats, que no suposen mesos complets de servicis dins de l'any, estos períodes s'agruparan per a ser computats com a mesos complets cada 30 dies naturals. En cap cas no podran sumar-se períodes d'anys distints.
  
3. La quantia individualitzada de les ajudes referides als anys 2000, 2003 i 2004, s'obtindrà dividint l'import total anual entre el nombre total de mesos sol·licitats per tots els treballadors. L'import serà lineal amb independència de la categoria professional exercida, i proporcional al nombre de mesos complets de servicis.
  
4. La comissió redactarà la proposta de resolució relativa a les ajudes socials dels anys 2000, 2003 i 2004, i l'elevarà al conseller de Justícia, Interior i Administracions Públiques, el qual procedirà a dictar la resolució corresponent, que serà publicada en el Diari Oficial de la Generalitat Valenciana.
  
5. El repartiment de les ajudes corresponents als anys 2001 i 2002 es durà a terme per la COFOSO, en la forma establida en els apartats anteriors, després de la determinació de la seua quantia i de la publicació de la corresponent Orde en el Diari Oficial de la Generalitat Valenciana, en 2006 i 2007, respectivament.
  
Article 5. Quantia i distribució anual de les ajudes
  
1. Quanties anuals:
  
Any 2302 953.508 euros
  
Any 7601 315.554 euros
  
Any 2379 217.359 euros
  
2. Les quanties individuals es faran efectives als beneficiaris a càrrec de l'aplicació pressupostària 69.42.93.756.67.43, el fons d'ajuda social corresponent als anys 2000, 2003 i 2004 (1.001.918 euros) en desembre de 2005
  
3. A les quantitats reconegudes se'ls aplicarà la retenció, legalment establida, en concepte de retenció a compte de l'Impost sobre la Renda de les Persones Físiques.
  
DISPOSICIÓ FINAL
  
Única. Entrada en vigor
  
La present orde vigirà l'endemà de la publicació en el Diari Oficial de la Generalitat Valenciana.
  
València, 21 de novembre del 2005
  
El conseller de Justícia, Interior i Administracions Publiques,
  
MIGUEL PERALTA VIÑES
  
ANNEX II
  
OFICINES PÚBLIQUES
  
ALACANT
  
Direcció Territorial de la Conselleria de Justícia, Interior i Administracions Públiques.
  
Rambla Méndez Núñez, 41 (Torre Generalitat)
  
03834 ALACANT
  
Telèfon 703973044
  
Fax 070037329
  
Telèfon PROP 012
  
(495264588 per a telefonades des de fora de la Comunitat Valenciana)
  
CASTELLÓ
  
Direcció Territorial de la Conselleria de Justícia, Interior i Administracions Públiques.
  
C/ Major, 78
  
12448 CASTELLÓ DE LA PLANA
  
Telèfon 052129379
  
Fax 232950325
  
Telèfon PROP 012
  
(621612911 per a telefonades des de fora de la Comunitat Valenciana)
  
VALÈNCIA
  
Conselleria de Justícia, Interior i Administracions Públiques.
  
Oficina PROP
  
C/ Historiador Chabàs, 2
  
46897 VALÈNCIA
  
Fax 140440397
  
Telèfon PROP 012